**Melléklet a ……/2017. számú Képv. test. határozathoz**

**Együttműködési megállapodás**

**módosítása**

amely létrejött egyrészről:

**Kiskőrös Város Önkormányzata**

székhelye: 6200 Kiskőrös Petőfi tér 1.

törzsszáma:

adószáma 15724784-2-03)

képviseli: Domonyi László polgármester

(a továbbiakban: Önkormányzat)

másrészről :

**Kiskőrösi Kézilabda Sportszervezet Kft.**

székhelye: 6200 Kiskőrös Hrúz Mária utca 19.

adószáma: 12701722-1-03

képviseli: Harangozó Péter elnök

(a továbbiakban: Kft.), (együttesen említve: Felek)

között az alábbi feltételekkel:

Előzmények

Kiskőrös Város Képviselő-testülete a 24/2017. sz. határozatában döntött arról, hogy együttműködési megállapodást (a továbbiakban: megállapodás) kötnek egymással Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontjában meghatározott helyi önkormányzati feladatoknak, valamint a Sportról szóló 2004. évi I. törvény Preambulumában megfogalmazott célkitűzéseknek megfelelően, a Stv. VII. fejezetében meghatározott állami és önkormányzati feladatok hatékony és szakszerű ellátása, valamint Kiskőrös Város Önkormányzata a helyi sportfeladatok meghatározásáról és ellátásáról szóló 2/2012. (III.30.) önkormányzati rendeletében foglalt feladatok végrehajtása érdekében. A megállapodás 4. ) b) pontja alapján a tervezési költségek és hatósági díjak: nettó 19.373.000 + ÁFA forintban kerültek volna finanszírozásra, mint a Kézilabda Szakszövetség ki/JH01-0421/2016/MKSZ jóváhagyó határozatban foglalt önerőként.

A fentiekben jelzett szakszövetségi megállapodás alapján ez a határozat visszavonásra került és a Kft. az új tervek finanszírozására fog pályázatot benyújtani a 2018. évben. Az 1000 fős csarnok megépítésére vonatkozó koncepció és engedélyes tervek nettó bruttó 25.064.720, -Ft értékben elkészültek. A szerződés szerint a Kft.-t fizetési kötelezettség terheli azonban nem áll rendelkezésére megfelelő fedezet ezért az önkormányzatnak kellene ezt az összeget megfinanszíroznia azzal, hogy a tervek az önkormányzat tulajdonába kerülnének.

I.

1. A megállapodás 3.) pontja az alábbiak szerint módosul:

*„3) A Kft. kötelezettséget vállal arra, hogy a 2018. évtől kezdődően a támogatásra jogosító sportfejlesztési programjaiba a beruházás megvalósítását beépíti.”*

2. A megállapodás 4.) pontja az alábbiak szerint módosul:

*„4) a) Önkormányzat kötelezettséget vállal arra, hogy* ***külön megállapodás*** *alapján a Kft. részére a jóváhagyott sportfejlesztési program megvalósításához pénzbeli és természetbeni önerőt biztosít a 2018. évtől megítélt támogatásra jogosító szakszövetségi határozatokban foglaltak szerint.*

*b) Az eddig felmerült tervezési költség díját, amely nettó 19.736.000 Ft + ÁFA az önkormányzat a 2017. évi költségvetése terhére önerőből finanszírozza, a Kiskőrösi Kézilabda Sportszervezet Kft. által megkötött szerződésbe, mint jogútod lép.”*

3. A megállapodás 7.) és 8.) pontja megszűnik, a 9.) és 10.) pont sorszáma értelemszerűen változik.

4. Jelen módosítás az együttműködési megállapodás többi részét nem érinti.

Jelen okiratban foglaltakat Felek megértették és jóváhagyólag írják alá.

Kiskőrös, 2017………

Domonyi László Harangozó Péter

polgármester elnök